Αντίδοτο (άλμπουμ)

Αντίδοτο είναι ο τίτλος του 19ου άλμπουμ της Άννας Βίσση.

Κυκλοφόρησε στις 1 Απριλίου του 1998 από τη Sony Music Greece σε Ελλάδα και Κύπρο, το οποίο έγινε διπλά πλατινένιο στην Ελλάδα, ξεπερνώντας τα 150.000 αντίτυπα, και τριπλά πλατινένιο στη Κύπρο, φτάνοντας τα 30.000 αντίτυπα. Το άλμπουμ κυκλοφόρησε επίσης στη Γαλλία, τη Γερμανία και τη Νότια Αφρική. Επίσης αποτελεί το εμπορικότερο άλμπουμ της χρονιάς και ένα από τα καλύτερα άλμπουμ της δεκαετίας του 1990, καθώς περιέχει πολλές μεγάλες επιτυχίες όπως: "Ερωτευμενάκι", "Σ' Έχω Επιθυμήσει", "Μεθυσμένη Μου Καρδιά", "Γκάζι", "Αντίδοτο", "Μαγκάβα Τουτ", ''Ο Τελευταίος Σταθμός'', ''Δένομαι'', ''Μου Ανήκεις'', "Πάλι Για Σένα", ''Να τον Αγαπάς'', ''Ο Πόνος της Αγάπης''.

 Πληροφορίες 
 Ιστορικό 
Το άλμπουμ ηχογραφήθηκε στο Λονδίνο, όπου ζούσε ο Νίκος Καρβέλας το 1997. Η Βίσση εμφανιζόταν σε νυχτερινό κέντρο της Αθήνας και τις μέρες που δεν εργαζόταν ταξίδευε στο Λονδίνο για να ηχογραφήσει το άλμπουμ. Το τραγούδι "Γκάζι", μια ξεχωριστή dark μπαλάντα με συγκλονιστική ερμηνεία, ήταν το πρώτο που παρουσίασε στο κοινό στις εμφανίσεις στο νυχτερινό κέντρο ΓΚΑΖΙ τη σεζόν 1997-98. Το εξώφυλλο του άλμπουμ προέρχεται από φωτογραφία του προηγούμενου δίσκου της, Τραύμα με φωτογράφο τον Τάσο Βρεττό, ενώ το άκρως εντυπωσιακό, ευφάνταστο αποτέλεσμα που παρουσιάζει τη Βίσση με μαλλιά που παραπέμπουν στη Μέδουσα, ανήκει στον Art Director Αντώνη Γλυκό! Άλλες φωτογραφίες που περιέχονται στο άλμπουμ είναι από το βίντεο κλιπ του τραγουδιού ''Ερωτευμενάκι'' και από τις εμφανίσεις της Βίσση στο νυχτερινό κέντρο ΓΚΑΖΙ. 

Το CD περιέχει και βίντεο κλιπ του τραγουδιού ''Ερωτευμενάκι'' και αποτελεί τον πρώτο δίσκο που κυκλοφόρησε στην Ελλάδα σ' αυτή τη μορφή (CD Extra).

Το τραγούδι "Αντίδοτο" περιλαμβάνεται στην επετειακή συλλογή της Sony Music για τα 100 χρόνια λειτουργίας της, η οποία κυκλοφόρησε σε Η.Π.Α και Αγγλία το 1999.

Ο δίσκος εντάχτηκε στους καλύτερους ελληνικούς δίσκους για την περίοδο 1996-2005, σύμφωνα με το αφιέρωμα του περιοδικού Αθηνόραμα, με αφορμή τα σαράντα χρόνια κυκλοφορίας του.

 Προώθηση 
Εν όψει της κυκλοφορίας του δίσκου, η Άννα Βίσση έδωσε τρεις δωρεάν συναυλίες ώστε να παρουσιάσει τα καινούργια τραγούδια. Οι συναυλίες πραγματοποιήθηκαν σε Πειραιά, Θεσσαλονίκη και Πάτρα. Οι παρουσιάσεις είχαν τεράστια προσέλευση κοινού με αποτέλεσμα τη παρακώλυση της οδικής κυκλοφορίας. 

 Πωλήσεις 
Το άλμπουμ ήταν το γρηγορότερο σε πωλήσεις άλμπουμ στην Ελλάδα μέχρι τότε, με πωλήσεις των 80.000 αντιτύπων τη πρώτη κιόλας εβδομάδα κυκλοφορίας του, καθώς επίσης είναι το πρώτο άλμπουμ στην Ελλάδα που έγινε πλατινένιο μέσα στη πρώτη εβδομάδα κυκλοφορίας του. Συνολικά, μόνο τον καιρό της κυκλοφορίας του, οι πωλήσεις του στην Ελλάδα άγγιξαν τα 150.000 αντίτυπα, κάνοντας το διπλά πλατινένιο και αποτελεί ένα από τα πιο διαχρονικά εμπορικά άλμπουμ του διδύμου Βίσση-Καρβέλα. Στη Κύπρο, έγινε τριπλά πλατινένιο φτάνοντας τα 30.000 αντίτυπα.

 Track list 
+No.ΤίτλοςΣτίχοιΜουσικήΔιάρκεια1ΕρωτευμενάκιΝίκος ΚαρβέλαςΝίκος Καρβέλας3:252Σ' Έχω ΕπιθυμήσειΝίκος ΚαρβέλαςΝίκος Καρβέλας3:453Μεθυσμένη Μου ΚαρδιάΝίκος ΚαρβέλαςΝίκος Καρβέλας3:544ΓκάζιΝίκος ΚαρβέλαςΝίκος Καρβέλας5:105ΑντίδοτοΝίκος ΚαρβέλαςΝίκος Καρβέλας4:426Μαγκάβα Τουτ (με τον Πάρι Καραγιαννόπουλο)Νίκος ΚαρβέλαςΝίκος Καρβέλας4:387Πάλι Για ΣέναΑπόστολος ΔιαβολίκηςΝίκος Καρβέλας4:138Ο Τελευταίος ΣταθμόςΝίκος ΚαρβέλαςΝίκος Καρβέλας4:109Γι' ΆλλαΝίκος ΚαρβέλαςΝίκος Καρβέλας4:3410Μου ΑνήκειςΝίκος ΚαρβέλαςΝίκος Καρβέλας4:2011Ο Πόνος Της ΑγάπηςΝίκος ΚαρβέλαςΝίκος Καρβέλας5:3512ΔένομαιΝίκος ΚαρβέλαςΝίκος Καρβέλας4:1013ΤηλεφωνάκιΝίκος ΚαρβέλαςΝίκος Καρβέλας4:2814Να Τον ΑγαπάςΝαταλία ΓερμανούΝίκος Καρβέλας4:44

 Singles 
 "Ερωτευμενάκι"
"Σ' Έχω Επιθυμήσει"
 "Μεθυσμένη Μου Καρδιά"
"Γκάζι"
 "Αντίδοτο"
 "Μαγκάβα Τουτ"
 "Πάλι Για Σένα"
 "Μου Ανήκεις"
"Δένομαι"
 Video clips 

 "Ερωτευμενάκι"
 "Σ' Έχω Επιθυμήσει"
 "Μεθυσμένη Μου Καρδιά"
 "Μαγκάβα Τουτ"
 "Πάλι Για Σένα"
 "Μου Ανήκεις"

 Credits 

 Συντελεστές 
Jamal Kashad: κρουστά (στα 2, 5, 6, 8, 9, 10, 11, 12, 13)

Γιώργος Αθανασούλας: βιολί (στα 4, 6, 8, 9, 11, 13)

Νίκος Βαρδής: μπάσο (στα 2, 3, 4, 5, 6, 8, 9, 10, 11, 12, 13)

Άννα Βίσση: β' φωνή (στα 2, 8) || φωνητικά (στα 9, 12, 13)

Νίκος Καρβέλας: ενορχήστρωση || κιθάρες (στα 1, 3, 6, 8, 9, 10, 12, 13) || φωνητικά (στα 9, 12, 13)

Λάμπης Κεμανετζίδης: κλαρίνο (στα 4, 5, 6, 7, 12, 13)

Δημήτρης Κολιακουδάκης: κιθάρες (στα 4, 7)

Τάκης Κουβατσέας: τύμπανα (στα 2, 3, 4, 5, 6, 8, 9, 10, 11, 12, 13)

Γιάννης Λιονάκης: κιθάρες (στα 1, 2, 3, 4, 5, 6, 8, 10, 11) || λαούτο (στο 2) || μπαγλαμάς (στα 1, 3, 8) || μπουζούκι (στα 1, 3, 12) || ούτι (στο 10, 11, 12) || τζουράς (στα 2, 8, 9, 10, 13)

Θοδωρής Ματούλας: άρπα (στα 4, 7, 14)

Κώστας Μηλιωτάκης: πλήκτρα

Χρήστος Ολύμπιος: τζουράς (στα 7, 14)

Χάρης Τσιρέκας: πιατίνια (στο 3)

Γιώργος Τσολάκος: πλήκτρα

 Παραγωγή 
Νίκος Καρβέλας: διεύθυνση παραγωγής

Γιώργος Ράγκος (Echo studio): ηχογράφηση, μίξη

Γιάννης Ιωαννίδης (D.P.H.): mastering

Πέτρος Σιακαβέλας (D.P.H.): mastering

 Cover 
Γιάννης Αγγελάκης: make up

Στέφανος Βασιλάκης: hair styling

Τάσος Βρεττός: φωτογράφος εξωφύλλου

Αντώνης Γλυκός: art direction

Κατερίνα Σιδερίδου: επιμέλεια εξωφύλλου

Γιώργος Χρυσοχοΐδης: φωτογραφίες ένθετου

 Βραβεία 
Στα μουσικά βραβεία Ποπ Κορν του 1998, η Άννα Βίσση απέσπασε συνολικά τρία βραβεία:

Καλύτερη Τραγουδίστρια,
Καλύτερη Ερμηνεία από Γυναίκα Καλλιτέχνιδα (Γκάζι),
Καλύτερη Σκηνική Παρουσία από Γυναίκα Καλλιτέχνιδα.

 Charts 
Chart ΘέσηΔιάκρισηΕλλάδα12×ΠλατινένιοΚύπρος13×Πλατινένιο

 Δείτε επίσης 
 Αναλυτική δισκογραφία της Άννας Βίσση

 Παραπομπές 

Κατηγορία:Δισκογραφία της Άννας Βίσση
Κατηγορία:Άλμπουμ του 1998